Nangka
Nangka iku jinisé wit saha wohé. Wit nangka kalebu suku Moraceae; jeneng ngèlmiahé yaiku Artocarpus heterophyllus. Sajeroning basa Inggris, nangka kondhang minangka jackfruit.

Katrangan 
Wit nangka lumrahé duwé ukuran sedheng, nganti watara 20 m dhuwuré, sanadyan ana sing nganti 30 m. Wité bunder silindris, nganti watara 1 m garis tengahé. Tajuk wit nangka padhet lan ketel, bunder lan amba yèn uripé ing panggonan sing kabuka. Kabèh pérangan tuwuhan iki ngetokaké dhadhak putih kenthel yèn dikeret.

Godhong tunggal, nyebar, mawa gagang 1–4 cm, lembaré godhong rada kandel kaya kulit, kaku, pinggiré rata, lonjong kuwalik nganti jorong (dawa), 3,5-12 × 5–25 cm, kanthi pangkal nyiut mbaka sethithik, lan pucuké mèh lancip utawa rada lancip. Godhong mligi bunder endhog lancip, dawa nganti 8 cm, gampang rogol lan ninggal tilas kaya ali-ali.

Asal-usul lan sumebaré 
Nangka dipitayani asalé saka India, yaiku wewengkon Ghats pérangan kulon, jinis-jinis liaré isih tuwuh ing alas udan (hutan hujan) ing tlatah iki. Saiki nangka wis nyebar ing laladan-laladan tropis, mligi ing Asia Kidul-wétan.

Deleng uga 
 Cempedak
 Sukun

Wacan 
 Verheij, E.W.M. dan R.E. Coronel (eds.). 1997. Sumber Daya Nabati Asia Tenggara 2: Buah-buahan yang dapat dimakan. PROSEA – Gramedia. Jakarta. ISBN 979-511-672-2.

Pranala njaba 

 Harian Kompas: Nangkadak, Persilangan Nangka-Cempedak
 Harian Republika: Mengawinkan Nangka Cepedak di Halaman Anda
 Nangka x Cempedak = Nangkadak 

Moraceae
Woh-wohan
Wit kayu